A Bizottság 376/96/EK rendelete
(1996. február 29.)
a közösségi halászhajók helyzetének folyamatos figyelésével kapcsolatos kísérleti projektek tekintetében a 2847/93/EGK tanácsi rendelet részletes alkalmazási szabályainak megállapításáról szóló 897/94/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2870/95/EK rendelettel [1] módosított, a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendeletre [2] és különösen annak 3. cikke (4) bekezdésére,
mivel a közösségi halászhajók helyzetének folyamatos figyelését célzó bizonyos kísérleti projektek megvalósítási határideje és a megvalósítási költségekhez való közösségi hozzájárulás tekintetében a 2847/93/EGK rendelet és a 89/631/EGK tanácsi határozat módosításáról szóló, 1995. december 5-i 95/528/EK tanácsi határozat [3] szerint hat hónappal elhalasztották a tagállamok által vállalt kísérleti projektek befejezésének, valamint a közösségi halászhajók folyamatos helymeghatározására szolgáló, a 2847/93/EGK rendeletben meghatározott rendszer alkalmazására vonatkozó végleges tanácsi határozat határidejét;
mivel ennek megfelelően ajánlatos további hat hónappal meghosszabbítani a 897/94/EK bizottsági rendeletben [4] előírt határidőket;
mivel az e rendeletben előírt intézkedések összhangban vannak a Halászati és Akvakultúra-ágazati Irányítóbizottság véleményével,
ELFOGADTA EZT A RENDELETET:
1. cikk
A 897/94/EK rendelet a következőképpen módosul:
1. a 2. cikk (3) bekezdésében az "1995. június 30." időpont helyébe az "1995. december 31." időpont lép;
2. a 7. cikk (1) bekezdésében az "1995. december 31." időpont helyébe az "1996. június 30." időpont lép.
3. a 11. cikkben az "1995. augusztus 31." időpont helyébe az "1996. február 29." időpont lép.
2. cikk
Ez a rendelet az Európai Közösség Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1996. február 29-én.